### Beslutning

Godkendt.

### Sagsfremstilling

## Resume og sagens baggrund

Ifølge Kalundborg Kommunes målsætninger for den økonomiske politik, skal der hvert år træffes konkret beslutning om optagelse af lån med udgangspunkt i årets låneramme.

## Indstillinger

Direktøren indstiller, at der ikke optages lån vedrørende regnskab 2022.

## Behandling

Direktionen, Økonomiudvalget, Kommunalbestyrelsen.

## Sagsfremstilling

I budget 2022 er der ikke budgetteret med lånoptagelse.

Ifølge Kalundborg Kommunes målsætninger for den økonomiske politik, skal der hvert år træffes beslutning om den konkrete lånoptagelse.

Den automatiske låneadgang er fastsat i bekendtgørelse nr. 1580 af 17. december 2013 og omfatter bl.a. afholdte udgifter til lån til betaling af ejendomsskatter, energibesparende foranstaltninger, visse jorderhvervelser og anlægsudgifter til færger og havne.

Pr. 1. juli 2018 er der sket ændring af bekendtgørelsen således, at udgiften til lån i henhold til lov om lån til betaling af grundskyld m.v. fratrukket de i regnskabsåret indfriede lån også kan lånoptages. Det drejer sig om den midlertidige indefrysningsordning for grundskyld. Ordningen er gældende til udgangen af 2023.

Der er alene mulighed for at låne til faktisk afholdte udgifter til de låneberettigede formål.

Renten på kommunens indestående i bank udgør pr. 23. februar 2023 2,25% op til 75 mio. kr. og 2,10% over 75 mio. kr.

Lånerammen er opgjort for 2022 og udgør 47,3 mio. kr.

Med udgangspunkt i kommunens aktuelle likviditet, hvor den gennemsnitlige kassebeholdning pr. 31. december 2022 udgjorde 261,5 mio. kr., er indstillingen, at der ikke optages lån på baggrund af lånerammen i 2022.

## Økonomiske konsekvenser

Ingen.

### Sagens forløb

13-03-2023 Direktionen
Anbefales.
22-03-2023 Økonomiudvalget
Anbefales.